Piastra espanhòla

La piastra espanhòla es una pèça de moneda d'argent d'origina espanhòla mesa en circulacion en 1598. Inspirada per lo thaler dau Sant Empèri, foguèt fòrça establa gràcias ai minas esplechadas dins l'Empèri Espanhòu. Aquò li permetèt d'ocupar un ròtle centrau dins lo comèrci transatlantic fins au sègle XIX. Per exemple, son usatge èra legau sus lo territòri estatsunidenc fins a una lèi de 1857Dins aquò, la circulacion de la piastra e de sei derivats demorèt una realitat dins lei zònas ruralas fins au començament dau sègle XX. e la piastra espanhòla foguèt lo modèl dau premier dolar.

Après l'independéncia dei colonias espanhòlas d'America, la piastra foguèt utilizada coma moneda per lei país sud-americans. Pasmens, lei dificultats economicas d'aquelei país compliquèron son mantenement. Espanha abandonèt la piastra en 1869 amb l'introduccion de la peseta. En Mexic, la piastre prenguèt lo nom de peso e de pèças foguèron batudas fins a 1892.

 Liames intèrnes 

 Argent
 Dolar estatsunidenc.
 Thaler.

 Bibliografia 

 (es) Manuel Vilaplana, Historia del real de a ocho, Persiva EDITUM, 1997.

 Nòtas e referéncias